København

She København (), ny Copenhagen, preeu-valley yn Danvarg. T'eh ny ard-valley smoo ayn lesh 1,230,728 dy 'leih 'syn ard baljagh as 1,954,411 dy 'leih 'syn ard moirvaljagh. Ta København ny hoie er coose hiar y Teelynn as t'eh sheeyney magh harrish paart jeh Amager. Ta earroo dy ghroghadyn as dy hiollaneyn kiangley ny paartyn jeh'n ard-valley rish nyn geilley.

Va'n ard-valley bunnit ec ny Wiggynee myr balley beg eeasteyragh 'sy 19oo eash as haink er dy ve ny phreeu-valley er y Danvarg ayns toshiaght y 15oo eash. Car y 17oo eash, fo reirey Christeen IV, daase yn ard-valley myr ynnyd ardjynagh scanshoil. Haghyr lhiassaghey mooar baljagh as cultooragh 'syn ard-valley veih cassey yn villey-bleeaney er coontey yn ynesteeaght vooar ayns caaghyn cultooragh as 'sy vun-troggalys. Ta'n daa ard-valley, København as Malmö 'sy Toolynn, er jeet dy ve feer vestit rish nyn geilley veih creaghney yn droghad eddyr-ashoonagh Droghad Øresund. She un ard moirvaljagh t'ayn nish fo'n ennym Ard Øresund.

She cree cultooragh, tarmaynagh as reiltyssagh y Danvarg eh København as t'eh coontit myr fer jeh ny h-ynnydyn argidoil smoo scanshoil 'syn Oarpey Hwoaie myr ynnyd Voorse København. T'eh er ooley dy vel begnagh 90,000 dy scollagyn er rollaghyn ny h-undinyssyn ynsee 'syn ard-valley.

S'cast y bun-troggalys t'ayn 'syn afrd-valley as eh lhiggey da arraghey daa-wheeylagh, gleashtanyn, as arraghey theayagh. Ta Metro København goaill shirveish er mean yn ard-valley as ta'n S-tog (S-Traen) kiangley ny fo-valjyn. She Purt Aer København y phurt aer smoo ayns ny çheeraghyn Nordagh. 'Sy vlein 2012 ren 23.3 millioon dy hroailtee goll ny trooid.


Ronney:Preeu-valjyn 'syn Oarpey
Ronney:Ard-valjyn as baljyn ayns Ard Preeu-valjagh y Danvarg
Ronney:Preeu-valjyn baljagh ayns Ard Preeu-valjagh y Danvarg
Ronney:Preeu-valjyn baljagh 'sy Danvarg
Ronney:Buill chummaltit bunnit 'sy 11d eash
Ronney:Ard-valjyn as baljyn purtey 'sy Danvarg
Ronney:Ard-valjyn as baljyn purtey er y Vooir Valtagh
Ronney:Ard-valjyn as baljyn purtey er yn Øresund